قطرین پایتاختی دوحه-ده 2021 ایسلام دونیاسی مدنیت پایتاختی فستیوا‌لی باشلادی.
قطرین مدنیت ناظیری صلاح بن غانم العلی قطر کولتور کندی و ایسلام صنعتی موزه سینده‌کی آچیلیش پروقرامیندا ائتدیگی چیخیشیندا دئییب: "موختلیف علم و صنعت ساحه‌لرینده ایسلام جغرافیاسیندان آوروپا و دونیایا یاییلان اثرلر وار. لاتین دیل‌لرینه ترجمه ائدیلن بو اثرلر دونیا بیلیم یوردلاریندا تمل قایناق اولا‌راق ایستیفاده ائدیلیر".
قطرین باش ناظیری خالد بن خلیفه بن عبدالعزیز آل ثانی ایسه توییتر  حسابیندان یازیب: "قطر مدنیته و ایسلام میراثینا صادق‌دیر. بونون اولدوقجا کؤک‌لو و درین سبب‌لری واردیر. بو گون ده اونلارلا لاییحه حیاتا کئچیره‌رک بو ایشه دستک وئریریک".
قئید ائدک کی، دوحه 2021 ایسلام دونیاسی مدنیت پایتاختی تدبیرلری ایسلام تحصیل، علم و مدنیت تشکیلاتی (İSESCO) و قطر مدنیت و ایدمان ناظیرلیگیله یاناشی اؤلکه‌دکی بیر چوخ ناظیرلیک و تشکیلات‌لارین بیرگه ایشتیراکی ایله رئاللاشدیریلیر.
و مدنیت تشکیلاتی طرفیندن 2005-جی ایلده باش‌لانان ایسلام دونیاسی مدنیت پایتاختی لاییحه‌سی چرچیوه‌سینده سئچیلن پایتاخت‌لاردا ایل بویو موختلیف مدنی تدبیرلر حیاتا کئچیریلیر.
